open-index/open-wikipedia-markdown huggingface dataset:
Slaget ved Solskjel

**Slaget ved Solskjel** er egentlig to separate slag ved Solskjel i Nordmørafylke. Disse var avgjørende for Harald Hårfagres kamp for å vinne herredømme på Nordvestlandet. Disse slagene kan ha hendt rundt 863

### Første slaget

Snorre skriver om to slag ved Solskjel. Det første var mellom kong Harald og kongen over Nordmørafylke, Huntjov, og hans sønn, Solve Klove. De kjempet mot Harald sammen med kongen av Romsdølafylke, Nokkve. Snorre skriver bare kort at kong Harald vant dette slaget, og småkongene falt. Etter slaget ble Ragnvald Mørejarl, sønnen til Øystein Glumra, satt til å styre over mørefylkene og Romsdalen.

### Andre slaget

Solve overlevde slaget og utropte seg til ny konge, han brukte så vinteren til å herje på Nordmøre og drepte mange av mennene til kong Harald. Året etter satte Harald derfor ut fra Trondheim med en stor flåte. Solve sloss i lag med frenden Arnvid, kongen i Sunnmørafylke, og kongen i Firdafylke (Fjordane), Audbjørn Frøybjørnsson. De seilte ut fra sør og møtte flåten til Harald som kom fra nord, ved Solskjel.

Like før disse slagene ved Solskjel hadde mange av småkongene på Sunnmørafylke hatt et rådsmøte og bestemt seg for å angripe Harald Hårfagre sin hær for å hindre at han ble konge over området. Solve Klove ble ikke drept under slaget, men klarte å flykte da han skjønte at han kom til å tape kampen mot Harald Hårfagre.

### Drapet på Vemund Frøybjørnsson og hans menn
Etter slaget hadde kong Harald styringen med mørefylkene og satte Ragnvald Øysteinsson Mørejarl til høvding der. I Firdafylke hadde imidlertid broren til Audbjørn, Vemund Frøybjørnsson, tatt over som konge over området. Vinteren etter det andre slaget ved Solskjel angrep Ragnvald Mørejarl Vemund under julefeiringen i Naustdal, omringet huset og brant Vemund inne med 90 mann. Dermed hadde Harald Hårfagre sikret seg styringen over hele Nordvestlandet.

## Referanser


## Kilder
Snorre skriver (i nynorsk utgave av Harald Hårfagres saga):

*Kong Harald lagde skipe sitt mot skipe til kong Arnvid; dette slaget vart styggeleg kvast, og de fall mykje folk på båe sidur. Sistpå vart kong Harald so vill og galin, at han gjekk fram i rausni på skipe sitt, og stridde då so kvast, at alle frambyggine på skipe hans Arnvid drog seg atter-ut til masti, og sume fall. Kong Harald gjekk upp på skipe; då gav mennane til kong Arnvid seg på flugti, men han sjølv fall på skipe sitt. Der fall kong Audbjørn med, men Solve flydde...*

*Av hæren til kong Harald fall Åsgaut og Åsbjørn, jarlane hans, og Grjotgard og Herlaug, sønene hans [[Håkon Grjotgardsson|Håkon Ladejarl]]. Solve var sidan ein stor [[viking]] i lang tid og gjorde tidt stor skade på rike til kong Harald.*

Det finnes også et kvad om hendelsen av skalden Torbjørn Hornklove.
Singlefjorden

**Singlefjorden** er en fjord i Østfold nær grensen til Sverige. Den ligger hovedsakelig øst for Hvaler. Helt ved riksgrensen strekker den smale Ringdalsfjorden seg østover mot Halden og så videre sørover langs riksgrensen som Iddefjorden. Singlefjorden strekker seg mot Oslofjorden i vest og mottar en del vann fra Glomma, som munner ut ved Fredrikstad. 

Bortsett fra Iddefjorden er andre mindre fjordarmer Skjebergkilen, som går nordover til Skjeberg, Røsneskilen og Tosekilen.
Økstrafjorden

**Økstrafjorden** er en fjordarm av Nedstrandsfjorden i Suldal kommune i Rogaland. Fjorden har innløp på nordsiden av Nedstrandfjorden mellom Barkaneset i vest og Ullestad i øst.

Fjorden går 6 kilometer rett nordover og smaler raskt inn ved Hestholmsundet. Nord for Hestholmsundet blir fjorden langt bredere igjen og deler seg i tre deler. Den ene delen er Grønnevik inn mot vest på andre siden av holmene Skadholmen og Bergaholmen. I nord går Naustvik på østsiden av neset Husgavlen inn til grenden Økstra, som har gitt navn til fjorden. På vestsiden av Husgavlen går fjorden videre nordover og smaler her kraftig inn. Der fjorden er på det smaleste, omkring 20 meter bred, krysser Fylkesveg 686 fjorden. Nord for brua ligger Krossvikene, to like lange viker på hver side av fjorden som oppefra ser ut som et kors. Innerst i fjorden ligger et gammelt sagbruk, som bare blir kalt Sagjå. 

## Referanser
Grønn iguan

**Grønn iguan** er en stor, planteetende øgle som lever i Mellom- og Sør-Amerika. 

Utbredelsen strekker seg fra Paraguay og det sørlige Brasil nordover til det sørlige Mexico og noen av øyene i Karibien. Forvillede dyr har etablert seg flere steder i USA, både i Florida, Texas, og på Hawaii.

Det skal ikke være så veldig vanskelig å temme en grønn iguan, men den bør helst være ganske ung. En voksen iguan er vanskeligere å temme enn en som er ung. En iguan kommer til å ta opp mer plass ettersom den vokser, og kan komme til å trenge mye stell.

## Eksterne lenker
*
Sola Kristne Fellesskap

## '''Sola Kristne Fellesskap (SKF)'''
Vi er en gjeng med troende mennesker som har en levende bibelsk menighet i sentrum av Sola.   

Der ønsker vi å møte, undervise, hjelpe og betjene mennesker, samt å utruste dem til å leve det livet Jesus hadde i tankene at vi skulle leve.   

Vi ønsker å være en menighet der alle generasjoner er representert og der formidling til barn og unge er av høy kvalitet. Videre vil vi ha fokus på misjon / formidling av evangeliet – de gode nyhetene, som mange i dag ikke har hørt. Når folk har tatt et valg for Jesus, er det avgjørende å grunnfeste den enkelte i bibelske sannheter. Videre disippelgjøring må være personlig og praktisk. Vi opplever et kall til å bygge en menighet som skal gjøre det enklere å leve som en disippel.  

SKF holder sine møter søndager. SKF ble tidlig kjent som «kafékirke» ved at en sitter ved bord, med kaffe tilgjengelig under gudstjenestene.    

## Historie
**SKF** var en baptistmenighet som startet sin virksomhet i Røde Kors sine lokaler på Sola ved Stavanger i 1996.

SKFs har hatt flere pastorer gjennom mange aktive år.

I 1998 flyttet menigheten inn i Soltunveien 1 på Sola.

I noen år har SKF vært engasjert i mennesker med rusproblemer, gjennom stiftelse Dorkas Have. Dorkas Have har sitt navn fra den kvinnelige disippelen, Dorkas i Bibelen. Tabita, på gresk. Ap gj. 9:36-42. 

I 2023 ble SKF slått sammen med Hverdagskirken på Sola og flyttet inn i eget bygg 

Sola Kristne Fellesskap beholder navnet.

## Referanser


## Eksterne lenker
*  Sola Kristne Fellesskap
* Sola Kristne Fellesskap på Facebook
* Ungdom i Oppdrag, Rogaland 
* Pinsebevegelsen.no
VM i friidrett 2007 – Tresteg kvinner

Øvelsen **Tresteg damer** ved **[[VM i friidrett 2007]]** ble avholdt på Nagai Stadium i Osaka, Japan den 29. august (kvalifikasjon) og den 31. august (finalen).

Norge var ikke representert i øvelsen.

## Rekorder

## Medaljevinnere

## Resultater

### Kvalifikasjon
#### Gruppe A

#### Gruppe B

### Finalen

## Kilder
* Offisielle resultater, kvalifikasjon - IAAF.org
* Offisielle resultater, finalen - IAAF.org
* Øvelsesrapport - IAAF.org
Norclim

**NorClim** -- Climate of Norway and the Arctic in the 21st Century -- er et nasjonalt koordinert klimaforskningsprosjekt finansiert av Norges forskningsråds program NORKLIMA for perioden 2007-2010. 

NorClim har følgende mål:
* Å gi så gode klimascenarioer for Norge og Norges nærområder som mulig, inkludert tallfesting av usikkerhet, med fokus på tidsperiodene 2030 og 2100.
* Å identifisere og undersøke mekanismer for klimavariasjoner og endring på tidsskala fra år til hundre år.
* Å etablere en nasjonal jordsystemmodell (Earth System Model) ved å samkjøre modellsystemer og analyseverktøy i Norge. 
* Å forbedre forståelsen og inkluderingen av prosesser i klimasystemet som er dårlig beskrevet i dagens klimamodeller.
* Å formidle kunnskapsbasert og relevant informasjon om utviklilngen av det fysiske klimaet til myndigheter, forskere, industri og allmennhet.
* Å bidra til langsiktig kompetanseheving av klimaforskningen i Norge.

## Forskning- og formidlingsaktiviteter
# **Atmosfære**. Å redusere usikkerheten i simuleringer av fremtidens klima ved å forbedre utslippsscenarioer og forbedre beskrivelsen av atmosfæreprosesser, og da særlig betydningen av aerosoler og skyer for klimaet.
# **Kryosfære**. Å forbedre beskrivelsen av egenskapene til snø og havis, for eksempel hvor mye sollys snøen og isen reflekterer (albedo) og hvor raskt snøen og havisen fryser/smelter.
# **Hav**. Å øke forståelsen av prosesser i de nordiske hav og i Arktis som har betydning for klimaet i regionen.
# **Jordsystem**. Å utvikle og teste neste generasjon av klimamodeller -- jordsystemmodeller -- som vil inkludere beskrivelse av atmosfærekjemi, av aerosolenes rolle for skydannelse og stråling, og havets og landjordens opptak og frigjøring av CO<sub>2</sub>.
# **Analyse**.  Å identifisere og skille mellom naturlige og menneskeskapte klimavariasjoner basert på tilgjengelig informasjon fra observasjoner og modeller.
# **Nedskalering**. Å øke detaljrikdommen fra globale klimamodeller ved hjelp av høyoppløslige, regionale klimamodeller, eller statistiske metoder, for Norge og Norges nærområder.
# **Formidling**. Å presentere resultater fra prosjektet til forskere, forvaltning, industri og allmennhet.

Oppdatert informasjon om og resultater fra NorClim er tilgjengelig fra prosjektets nettside.

## Deltagende institusjoner
* Bjerknessenteret for klimaforskning (BCCR) (koordinator)
* CICERO Senter for klimaforskning (CICERO)
* Havforskningsinstituttet (HI)
* Meteorologisk institutt (met.no)
* Nansensenter for miljø og fjernmåling (NERSC)
* Norges vassdrags- og energidirektorat (NVE)
* Norsk polarinstitutt (NP)
* Norsk institutt for luftforskning (NILU)
* Universitetet i Bergen (UiB)
* Universitetet i Oslo (UiO)

## Eksterne lenker
* NorClim
* Norges forskningsråd
* NORKLIMA
* Bjerknessenteret for klimaforskning (BCCR)
* CICERO Senter for klimaforskning (CICERO)
* Havforskningsinstituttet (HI)
* Meteorologisk institutt (met.no)
* Nansensenter for miljø og fjernmåling (NERSC)
* Norges vassdrags-og energidirektorat (NVE)
* Norsk polarinstitutt (NP)
* Norsk institutt for luftforskning (NILU)
* Universitetet i Bergen (UiB)
* Universitetet i Oslo
Knutby-saken

**Knutby-saken** er en svensk kriminalsak fra 2004.

Den 10. januar 2004 ble Alexandra Fossmo funnet skutt og drept i sin egen seng i Knutby. Daniel Linde, som var bosatt i nabohuset, overlevde drapsforsøket mot seg.

Den påfølgende dagen ble barnepiken Sara Svensson pågrepet. Hun ble mistenkt for drap og drapsforsøk. Svensson kom med en tilståelse.

Den 28. januar 2004 ble den norskættede pinsemenighetspastoren Helge Fossmo pågrepet. Han ble mistenkt for medvirkning til drap og drapsforsøk. Via en serie sms-er skal han ha manipulert sin forhenværende elskerinne, Sara Svensson, til å ta livet av sin kone.

Svensson ble dømt til psykiatrisk behandling på ubestemt tid. Helge Fossmo ble dømt til livsvarig fengsel for medvirkning til drap og drapsforsøk. 

Den 14. desember 2011 ble Svensson satt fri etter at sjefslegen ved Vadstena rättspsykiatriske klinik vurderte henne som frisk og ferdigbehandlet. Hun har gjenopptatt sine religiøse interesser i en ny menighet.

I 2005 gav den svenske journalisten Thomas Sjöberg ut boken *Barnepiken i Knutby* (norsk utgave 2006 Damm), hvor han forsøker å gi et bilde av hendelsene i Knutby-saken, etter intervjuer med noen av de involverte og en gjennomgang av saksdokumenter. 
I 2008 utgav Eva Lundgren boken *Knutby-koden* hvor hun ønsket å gi en religionskritisk analyse av Knutby-saken. 
I 2008 utgav Erlend Loe barneboken *[[Kurtby]]* som har saken som inspirasjon for bokas fiktive handling. 

## Referanser
Meglerhus

**Meglerhus** har aksjemeglere og analytikere som opptrer som mellommenn og rådgivere ved kjøp og salg av aksjer og andre verdipapirer; og ved kjøp, salg og sammenslåing av bedrifter.

## Referanser
Dannii Minogue

**Danielle Jane Minogue** (født 1971) er en australsk sanger og skuespiller.

## Liv og virke
### Bakgrunn
Dannii Minogue ble født i Melbourne i Australia. Forendrene var en australsk regnskapsfører av irsk avstamning, og en danser fra Wales. Hennes eldre bror, Brendan, er TV-fotograf, og hennes eldre søster, Kylie Minogue, er også sanger og skuespiller. 

### Karriere
I 1988 spilte Minogue i den australske såpeserien *[[Home and Away]]*, før hun begynte sin karriere som popsanger tidlig på 1990-tallet. Minogue oppnådde tidlig suksess, men etter utgivelsen av hennes andre album, sank hennes popularitet som sanger, noe som førte til at hun konsentrere seg om jobb som programleder.

Hennes første album *Dannii*, ble utgitt i 1990. Utenfor Australia ble albumet utgitt i 1991 med tittelen *Love and Kisses*, og ble en topp ti hit. Den første singelen *Love and Kisses* nådde nummer fire på den australske hitlisten. I Storbritannia nådde sangen topp ti lista. I august 1991 la Minogue ut på en omfattende turne i Sørøst-Asia.

Minogues interesse for dance påvirket hennes tredje album *Girl*, utgitt i september 1997, som presenterte albumet en mer sofistikert og voksen stil av dansemusikk. Den første singelen *All I Wanna Do*, nådde nummer fire på den britiske lista, og ble fikk gull i Australia. Den neste singlen, *Everything I Wanted* og *Disremembrance*, klarte ikke å nå topp ti, men ble nummer én på den britiske hitlisten.

I november 2001 lanserte Minogue singelen, *Who Do You Love Now*. Sangen nådde nummer tre på den britiske lista, og nummer en på dansen listene. I USA ble sangen utgitt til danceklubber, og nådde nummer en på *[[Billboard]]*-listene. I mars 2003 ga Minogue ut sitt fjerde album *Neon Nights*, nådde nummer åtte på den britiske albumlisten, hennes høyeste siden debuten, og fikk tre topp ti singler. Singelen *I Begin to Wonder*, nådde 2.-plass på den britiske lista. Singlene *I Begin to Wonder* og *Don't Wanna Lose This Feeling* var også betydelige suksesser på den amerikanske dancelistene.

Hun har siden sesong fire vært dommer i den engelske sangkonkurransen *[[X Factor]]*.

## Diskografi
* *Dannii* (1990)
* *Love & Kisses* (1991)
* *U.K. Remixes* (samlealbum 1991) 
* *Get Into You* (1993)
* *[[Girl (Dannii Minogue-album)|Girl]]* (1997)
* *The Singles* (samlealbum 1998) 
* *The Remixes* (samlealbum 1999)
* *Neon Nights* (2003)
* *The Hits & Beyond* (samlealbum 2006)
* *Club Disco* (2007)
* *Unleashed* (samlealbum 2007)
* *The Early Years* (samlealbum 2008)
* *The 1995 Sessions* (samlealbum 2009)

## Video
* *Love and Kisses : Video Collection* (1992)
* *Get into You : Video Collection* (1994)
* *The Videos* (1994)
* *The Hits & Beyond* (Bonus DVD) (2006)
* *Dannii Minogue : The Video Collection* (2007)

## Referanser


## Eksterne lenker
*  
* 
*
Nedstrandsfjorden

**Nedstrandsfjorden** er den østlige delen av Boknafjorden, og ligger mellom Tysvær og Finnøy kommune i Rogaland. Fjorden har innløp mellom Stong i Tysvær i vest og Kyrkjøy i Sjernarøyane i øst. Innløpet ligger like øst for innløpet til Hervikfjorden.

Nedstrandsfjorden deler seg i flere grener videre innover. Vestre Ombofjorden går sørover mellom Sjernarøyane og Ombo, Jelsafjorden går østover, Sandsfjorden går nordøstover og Vindafjorden går nordover. Nedstrandsfjorden strekker seg om lag 17 kilometer østover til der Jelsafjorden, Sandsfjorden og Vindafjorden har sine innløp. Sandsfjorden går videre innover til Hylsfjorden og Saudafjorden, og helt inn til Sauda i bunnen av Saudafjorden er det 61 kilometer og til bunnen av Hylsfjorden 65 kilometer. 

På nordsiden av fjorden stikker det flere dype viker inn fra fjorden. Muslandsviken går inn til grenden Lernaland og Hindaråvågen går inn til tettstedet Hindaråvåg. Rett øst for Hindarvåg ligger tettstedet Nedstrand, som har gitt navn til fjorden. 

Fra Helgøy/Sjernarøyane i Finnøy kommune går det ferje over fjorden til Nedstrand.

## Dumpingsfeltet i Nedstrandsfjorden
Nedstrandsfjorden er over 700 m dyp og har i perioder vært benyttet til dumping av utrangerte fartøy, ammunisjon og annet. Et utvalg av fartøyene som er senket her:

* 1. mai 1970: «Fisterfjord», -lokalrutebåt kondemnert etter brann.

* 18. juli 1978: «Birgo», lasteskip, sabotert av rederen i forsøk på forsikringssvindel

* 12. januar 1980: «Kavholm», -kondemnert ringnotsnurper.

* 23. januar 1983: «Stolmen», -utrangert lokalrutebåt.

* 18. november 1983: «Alexander L. Kielland», -havarert boligplattform. 

* 4. oktober 1985: «Fjordsveis» ex.«Fjorddrott», -utrangert lokalrutebåt der et bevaringsforsøk måtte oppgis. 

* ca.1985–1986: «Åmøyfjord», -kondemnert fiskefartøy med fortid som lokalrutebåt.

## Referanser
Marthe Katrine Myhre

**Marthe Katrine Myhre** (1985–2024) var en norsk triatlonutøver og langrennsløper. I triatlon var hun medlem av Royal sport. I langrenn representerte Myhre Gjøvik og Toten langrenn.

Myhre var åpen om å lide av spiseforstyrrelser. Hun døde i desember 2024, 39 år gammel.

## Meritter
### Triatlon
* To NM-gull i vintertriatlon
* gull (U 23) og stafettsølv i VM i vintertriatlon 2008
* gull og stafettgull i EM i vintertriatlon 2010

### Maraton
* NM-gull i halvmaraton 2013 og 2014
* NM-gull i maraton 2011, 2012, 2015, 2016 og 2018
* NM-bronse i NM i maraton 2010

### Motbakkeløp
* NM-sølv i 2007

### Langrenn
* Ett norgescuprenn for senior
* Deltatt i fire verdenscuprenn, blant annet i Holmenkollen mellom 2006 og 2009

### Friidrett
* NM-bronse på  meter i 2013

## Referanser


## Eksterne lenker
* 
*
Liomseter turisthytte

**Liomseter turisthytte** er en av Den Norske Turistforenings hytter og ligger på 915 moh. i Vestre Gausdal, i  fjellområdet Langsua. Hytten har 42 senger i hovedhuset, i tillegg leies eldhuset på seteren, der er det plass til 11 personer.

Hytten ligger sentralt til for turer i Langsua Nasjonalpark og for lengre turer i retning Jotunheimen.

## Eksterne lenker
* Den Norske Turistforening ''om Liomseter''
E.N. Setälä

**Eemil Nestor Setälä** (1864–1935) var en finsk filolog, folkelivsforsker og politiker. Han var professor i finsk språk og litteratur 1893–1929, rektor ved Åbo universitet fra 1926, grunnla forskningsinstituttet *Suomen tutkimuslaitos* i 1930 og var dets første direktør.  

Sammen med Kaarle Krohn redigerte han fra 1901 tidsskriftet *Finnisch-ugrische Forschungen*, og sammen med Heikki Paasonen utredet på en grunnleggende måte slektskapet mellom finsk-ugriske språk og samojediske språk. I sin forskning utgav han dessuten folklore som *Sammon arvoitus* (1932). 

Under russifiseringstrykket 1890-1910 knyttet Setälä seg til det selvstendighetssøkende Ungfinska partiet. Han satt i stenderriksdagen 1904-06; og i Riksdagen fram til 1927. I striden om statsform var han monarkist, og knyttet seg deretter til Samlingspartiet. Han deltok i «senatet» (*regjeringen*) til Pehr Evind Svinhufvud 1916-17 og  J.K. Paasikivi 1918. Han var utdanningsminister 1925, utenriksminister 1925-26 og Finlands ambassadør til Danmark og Ungarn 1927-30.
## Referanser


## Eksterne lenker
*
Haugesunds Social-Demokrat

***Haugesunds Social-Demokrat*** var en avis som ble utgitt i Haugesund i Rogaland.

Avisa ble etablert etter partisplittelsen i Arbeiderpartiet i 1921 og var organ for Norges Socialdemokratiske Arbeiderparti.

I 1926 ble avisa innfusjonert i Haugesunds Arbeiderblad.
Zara Tindall

**Zara Anne Elizabeth Tindall**, før hun ble gift også kjent som **Zara Phillips**, (født 1981) er en britisk hestesportsutøver og tidligere verdensmester i feltritt. Hun er datter av prinsesse Anne og datter-datter av dronning Elisabeth II, og er med det nummer 21 i arvefølgen til den britiske tronen.

Tindall er en av verdens beste feltryttere. I 2006 ble  hun verdensmester i feltritt i verdensmesterskapet i Aachen. For dette vant hun prisen BBC Sports Personality of the Year, og ble i 2007 utnevnt til medlem av ordenen Order of the British Empire.

Hennes far Mark Phillips ble olympisk mester i feltritt under OL i München i 1972, og fikk sølv i samme øvelse i OL i Seoul i 1988. Tindall var tatt ut på det britiske laget før OL i Beijing i 2008, men en skade på hesten gjorde at hun måtte holde seg hjemme.
## Se også
* Arvefølgen til den britiske tronen
## Referanser


## Eksterne lenker
* 
* 
* 
*
Egil Abrahamsen

**Egil Abrahamsen**  (født 7. februar 1923 på Hvaler, død 10. april 2023) var en norsk skipsingeniør og næringslivsleder. Abrahamsen var fra 1967 til 1985 administrerende direktør og konsernsjef i Det Norske Veritas (DNV).

Han vokste opp i Fredrikstad og tok examen artium i 1943 og studerte deretter til skipsingeniør (1949) ved Norges tekniske høgskole (NTH) i Trondheim og gjennomførte deretter studier ved Durham University i Newcastle og ved University of California, Berkeley.Han ble deretter ansatt som skipsingeniør i DNV i 1952. Under hans ledelse utviklet DNV seg fra å være et rent klassifikasjonsselskap for skip til å bli en internasjonal rådgiver og sertifiseringsorgan.

Abrahamsen hadde en rekke styreverv og satt i mange råd og utvalg. Han var styreformann i Norsk Hydro fra 1985 til 1991 og styreformann i Televerket og Telenor fra 1980 til 1995. Han var også styreformann i Saugbrugsforeningen, Royal Caribbean Cruise Line, Kosmos AS og I. M. Skaugen. Abrahamsen har videre vært formann i Bransjerådet for skipsbyggingsindustrien, Polyteknisk Forening og Sentralutvalget for distriktshøgskolene.

## Utmerkelser
Abrahamsen ble tildelt en rekke norske og utenlandske ordener og utmerkelser for sitt virke. Han ble i 1988 utnevnt til kommandør av *[[St. Olavs Orden]]* for fortjeneste av norsk næringsliv. Abrahamsen er også kommandør av *[[Finlands løves orden]]*. Han er tildelt to franske ordener og er ridder av *[[Æreslegionen]]* og av *[[Den nasjonale fortjenstorden (Frankrike)|Den nasjonale fortjenstorden]]*. I 1977 ble Abrahamsen æresdoktor ved Kungliga Tekniska högskolan i Stockholm. Abrahamsen er videre tildelt Norske Sivilingeniørers Forenings gullmedalje. Han er æresmedlem i Norges Tekniske Vitenskapsakademi og *Fellow* av National Academy of Engineering i USA.

## Referanser
Titelberg

**Titelberg** var en stor keltisk bosetning eller Oppidum sørvest i Luxembourg. Om lag år 100 f.Kr var bosetningen sannsynligvis senter for Treveristammen. Bosetningen gir klare tegn på en urban sivilisasjon før romerne erobret området.
Steinfjelltunnelen

**Steinfjelltunnelen** er en veitunnel som går gjennom Steinfjellet i Namsskogan, på fylkesvei 773 mellom Brekkvasselv og Røyrvik. Tunnelen er 2&nbsp;114 meter lang, og Fylkesvei 773s høyeste punkt er 765 moh. inne i Steinfjelltunnelen.

## Se også
*Veitunneler i Norge

## Eksterne lenker
* Bilde av nordvest-innslaget.
* YouTube-video av tunnelen på vinteren.
* YouTube-video av tunnelen på sommeren.
Skarfjellet (Gaular)

**Skarfjellet** er et fjell i Viksdalen og er grensefjell mellom Sunnfjord kommune i Sunnfjord og Høyanger kommune i Sogn. Fjellet er et av de to toppene som er høyest i Gaular. Det andre er Geitebotsfjellet, begge er registrert med høyde 1&nbsp;354 meter over havet.

## Referanser
Geitebotsfjellet

**Geitebotsfjellet** er et fjell sør for Viksdalen i Sunnfjord kommune i Vestland. Toppen ligger noe sørvest for trig.punktet. Dette er det høyeste punktet i tidligere Gaular kommune.

## Referanser




## Eksterne lenker
*
Raoul Cauvin

**Raoul Cauvin** (født 26. september 1938 i Antoing i Belgia, død 19. august 2021) var en belgisk tegneserieforfatter. Han er hovedsakelig kjent for sitt arbeide med seriene Blåjakkene og Sammy, begge løpende serier med over 40 album hver. 

Cauvin studerte litografi, men da han var ferdig utdanna var det ikke lengre behov for litografer. Han begynte å jobbe for Dupuis i 1960, der han blant annet blei satt til å jobbe med smurfene. Etterhvert begynte han som tekstforfatter for ulike tegnere i bladet Spirou. I 1968 fikk han i oppdrag å være tekstforfatter for Blåjakkene, en serie som skulle erstatte Lucky Luke ettersom sistnevntes forfatter Morris begynte å arbeide for det konkurrerende tegneseriebladet Pilote. I 1972 starta han sammen med tegneren Berck serien Sammy. I 1980 påtok Cauvin seg oppgaven sammen med tegneren Nic å videreføre serien Sprint. Det blei til tre historier, som imidlertid blei kritisk mottatt av fans og presse. 

## Referanser


## Eksterne lenker
* 
* 
* Cauvin biografi Lambiek Comiclopedia
* Cauvin biografi Seriewikin
* Cauvin biografi Comicwiki
* Om skaberne af Splint & Co. Tegneseriemuseet i Danmark
Don Omar

**Don Omar** (født **William Omar Landrón Rivera** 10. februar 1978) er en puertorikansk 
sanger, komponist, skuespiller og produsent av reggaeton. Han refereres noen gang til under kallenavnet **El Rey** (spansk for «Kongen»).

## Diskografi

### Studioalbum
* 2003: *[[The Last Don (album)|The Last Don]]*
* 2006: *[[King of Kings (album)|King of Kings]]*
* 2009: *[[iDon]]*
* 2010:  *[[Meet The Orphans]]*
* 2015: *[[The Last Don 2]]*
* 2019: *[[The Last Album]]*

### Live/spesialalbum
* 2004: *[[The Last Don Live]]*
* 2006: *[[The Last Don: The Gold Series]]*
* 2006: *[[King of Kings: Armageddon Edition]]*
* 2007: *[[King of Kings Live]]*

### Samlealbum
* 2005: *[[Los Bandoleros|Don Omar Presenta: Los Bandoleros]]*
* 2005: *[[Da Hitman Presents Reggaetón Latino]]*
* 2006: *[[Los Bandoleros Reloaded|Don Omar Presenta: Los Bandoleros Reloaded]]*
* 2007: *[[El Pentágono|Don Omar Presenta: El Pentágono]]*
* 2012: *[[Don Omar Presents MTO²: New Generation]]*

## Filmografi

## Referanser


## Eksterne lenker
* 
* 
* 
*
Hønseraser

**Hønseraser** er ei liste over raser av tamhøns, men det finnes ingen oppdatert liste over alle rasene, siden nye oppstår relativt ofte og gamle dør ut. Listen inneholder derfor kun et utvalg av de mest kjente rasene i Norge.

Hønseraser kan deles inn på flere måter. Den mest vanlige i Norge er å dele dem inn som tunge raser (kjøtthøns), lette raser (verpehøns), og urdverger (dverghøns). Tunge raser gir mer kjøtt og verper middels bra til dårlig. De har god rugelyst og er også rolige, føyelige og lette å temme. Lette raser er gode verpehøns som sjelden ruger, men har livlig temperament. De kan oppleves som skvetne og redde. De vokser fort og er gode produksjonsdyr. Urdverger er småvokste raser som ikke finnes i store varianter.

Liste over de mest kjente hønerasene i Norge:

## Etter opphavsland
__NOTOC__

### [[Australia]]
* Australsk langshan
* Australorp

### [[Belgia]]
* Barbu de Watermael
* d'Anvers
* d'Uccle
* d'Everberg
* Campiner
* Brabanter
* Brakel

### [[Canada]]
* Chantecler

### [[Chile]]
* Araucana

### [[Kina]]
* Dvergkochin
* Croad langshan 
* Kinesisk langshan
* Nankin
* Pekin
* Silkehøns

### [[Cuba]]
* Cubalaya

### [[Egypt]]
* Fayoumi

### [[Frankrike]]
* Faverolle
* Houdan
* Maran

### [[Tyskland]]
* Hamburg
* Kraienkoeppe
* Tysk langshan
* Phoenix
* Vorwerk
* Lakenfelder

### [[India]]
* Asil

*Malayer

### [[Indonesia]]
* Bekisar
* Sumatra

### [[Iran]]
* Manx Rumpy
* Orloff 

### [[Italia]]
* Ancona
* Leghorn
* Sicilian Buttercup

### [[Japan]]
* Chabo 
* Shamo
* Tomaru
* Yokohama

### [[Malaysia]]
* Malay
* Serama

### [[Nederland]]
* Barnevelder
* Bantam
* Hamburg
* Welsumer

### [[Norge]]
* Jærhøns

### [[Romania]]
* Nakenhalset

### [[Russland]]
* Yurlov

### [[Spania]]
* Andalusier
* Catalana
* Minorka
* Penedesenka

### [[Sveits]]
* Appenzeller skjegghøns

### [[Tyrkia]]
* Sultan

### [[Ukraina]]
* Poltava

### [[Storbritannia]]

* Redcaps
* Dorking
* Indiske kamphøns
* Ixworth
* Marsh Daisy
* Moderne engelske kamphøns
* Moderne langshan
* Norfolk
* Gamle engelske kamphøns
* Orpington
* Sebright
*Sussex

### [[USA]]
* Brahma
* Dominikaner
* Toppet Hollender
* Iowa Blue
* Java
* Jerseykjempe
* Lamona
* New hampshire
* Plymouth rock
* Plymouth rock
* Wyandott

### [[Vietnam]]
* Ga Noi

## Etter bruksområder
### Eggleggere

Mange høneraser avles for å legge mange og store egg. 

### Kjøtthøns

Noen høneraser avles for godt og mye kjøtt.

* Bresse
* Broiler
* Ixworth
* Kinesisk langshan

### Hobbyhøns

I dag brukes en lang rekke høneraser som hobbyhøns. De avles helst for sin skjønnhet eller særegenhet.

### Kamphøns

### Bantamhøns

Bantamhøns består av småvokste raser.

### Produksjonsraser

Produksjonsraser er hønseraser som som oftest er avlet frem av Leghorn eller andre suverene eggleggere.

*Black Sex Link
*Red Sex Link
*ISA brun
*Lohmann brun
*Daisy Belle
*Legbar
*Cornish-Rock
Superposisjonsprinsippet

**Superposisjonsprinsippet** i fysikk beskriver hvordan responsen i et lineært system er summen av responsene fra individuelle stimuli. Dette må ikke forveksles med superposisjon i kvantemekanikk, hvor en partikkel kan eksistere i flere tilstander samtidig før måling.

Man kan beskrive det lineære systemet matematisk som *F(x)=y* der *x* er stimulus eller input til systemet og *y* effekten eller responsen. Derav følger:

:F(x_1+x_2+\cdots)=F(x_1)+F(x_2)+\cdots.

Det betyr at hvis man kjenner effekten av x_1 og x_2 separat, fremgår det hva den samlede effekten av disse vil bli. 

Et lineært system er et system som kan skildres med lineære ligninger og superposisjonsprinsippet følger direkte fra definisjonen på en lineær ligning. Mange systemer kan beskrives omtrentlig med lineære ligninger og superposisjonsprinsippet er derfor et viktig verktøy.

## Elektroteknikk
Innenfor elektroteknikk kan superposisjonsprinsippet brukes til å finne verdiene i en elektrisk krets med to eller flere elektriske kilder. Dette gjøres ved at man kun ser på hvordan én og én kilde alene innvirker på kretsen mens alle andre kilder legges døde.

Når en kilde skal legges død blir:

* alle strømkilder erstattet med et åpent brudd.

* alle spenningskilder erstattet med en kortslutning.

Etter at innvirkningen fra alle kildene i kretsen er funnet, legges verdiene sammen og man vil ende opp med det totale bildet.

## Se også
*Interferens
Bodø Håndballklubb

**Bodø Håndballklubb** (stiftet i 1953) er en håndballklubb fra Bodø. Klubben spilte i eliteserien i håndball for menn fra 2007 til 2010 og igjen fra 2012 til 2019. Klubben spiller sine hjemmekamper i Bodø Spektrum. Klubben hovedtrener er Sten Stockfleth - en trener med flere års erfaring fra norsk eliteserie.

2014/15-sesongen var BHKs beste sesong noensinne. Med tre sølvmedaljer fra cupen, ligaen og sluttspillet, ble klubbens spillende trener belønnet med tittelen: Årets trener. BHK hadde også flere av sine spillere på årets lag, deriblant stjerneskuddet Stig-Tore Moen Nilsen, som ble kåret til Årets Spiller i GRUNDIGligaen. Binai Aziz (venstre bakspiller) og Joachim Christensen (keeper) kom også på årets lag, på sine respektive posisjoner.

## Meritter
* Gull i Norgesmesterskapet 2015
* Sølv i Norgesmesterskapet 2014
* Sølv i GRUNDIGligaen 2014/15
* Sølv i GRUNDIGligaens sluttspill 2014/15
* Bronse i Gildeserien 2000/01

## Tabellen 2014/15

## Spillerstall
:*Squad for the 2018–19 season*

;Målvakt(GK)
* 1   Trygve-johan Fresvik Jensen
* 16  Simon Sejr Jensen
;Venstre ving (LW)
* 3   Joachim Tennes
* 5   Gustav Halvorsen
;Høyre ving (RW)
* 6   Håvard Benjaminsen
* 20  Preben Egeli
* 75  Andrius Mikko
;Linjespillere(P)
* 7   Matko Rotim 
* 13  Jonas Ask Kristoffersen 
* 15  Sverre Andreassen Bjørbæk 

;Venstre backspiller (LB)
* 24  Henrik Bielenberg
* 25  Sturle Erland
;Midtbacks (CB)
* 9   Djordje Djekic
* 13  Erik Nordskag
;Høyre backspiller (RB)
* 23  Erlend Sund
* 40  Daniel Jakobsen

## Referanser


## Eksterne lenker
*
MS Polarlys

**MS «Polarlys»** er navnet på flere skip:

*MS «Polarlys» (1952) – et tidligere hurtigruteskip
*MS «Polarlys» (1996) – et av dagens hurtigruteskip
Mendrisio

**Mendrisio** er en kommune i distriktet Mendrisio i kantonen Ticino i Sveits. 
Kommunen ble 4. april 2004 sammenslått med den tidligere Salorino kommune.

Mendrisio er kjent på italiensk som «il Magnifico Borgo» (den storslagne byen) på grunn av sine mange flotte historiske bygninger. Byens er også omgitt av et større vindiskrikt. Byen er også kjent for sin typiske langfredag prosesjon, da en levende rekreasjon av Kristi lidenskap er vedtatt (uten noe blod eller vold), og også for drue-festivalen (kalles Sagra dell UVA) som finner sted i slutten av september. 

Accademia di Architettura som er underlagt det italiensk språklige Università della Svizzera italiana ligger i Mendrisio. 

## Sport
Den 18. etappen i Giro d'Italia 2008 gikk fra Mendrisio til Varese. Mendrisio har også vært startby for Giro d'Italia et par ganger før. Byen avholdt VM i sykling i 2009.

## Referanser


## Eksterne lenker
*
João Paulo II lufthavn

**João Paulo II lufthavn** , er en flyplass som ligger på øya São Miguel, ca. 3 km vest for Ponta Delgada på Asorene i Portugal. Flyplassen er oppkalt etter Pave Johannes Paul II og er hovedflyplassen på øygruppa. Den betjente ca.  passasjerer i 2005 og er hovedbase for flyselskapene SATA Air Açores og SATA International.

## Selskaper og ruter
*Finnair (Helsingfors)
*SATA Air Açores (Corvo Island, Flores Island, Graciosa Island, Horta, Pico Island, Santa Maria, São Jorge Island, Terceira)
*SATA International (Amsterdam, Boston [charter], Dublin, Faro, Frankfurt, Funchal, Horta, Lisboa, London-Gatwick, Madrid, Manchester, Montreal, Providence, Porto, Santa Maria, Terceira, Toronto-Pearson)
*Scandinavian Airlines System (Oslo, Stavanger)
*Skyservice (Toronto-Pearson)

## Eksterne lenker
* Offisiell hjemmeside (engelsk)
*
Finska partiet

**Finska partiet**  (finsk *Suomalainen puolue*) var et politisk parti i Finland fra 1863 til 1918. Partiet ble dannet da tsaren/storhertugen innkalte den første finske *[[Finlands riksdag|lantdagen]]* i 1863. Partiet ble et redskap for den finske nasjonalismen som Johan Vilhelm Snellman hadde vekket, og ble det dominerende parti blant preste- og bondestanden i lantdagen.

Partiet ble delt på 1890-tallet, de liberale brøt ut og dannet Ungfinska partiet. Finska partiet ble etter dette gjerne omtalt som *Gammalfinska partiet*, og kom etter hvert til å stå for en ettergivende holdning til russifiseringspresset, i håp om å bevare finsk indre selvstyre i politiske spørsmål. Blant partiets fremste menn på denne tiden kan nevnes J.R. Danielsson-Kalmari og J.K. Paasikivi.

Etter Finlands selvstendighet gikk partiets monarkistiske majoritet sammen med høyrekreftene i Ungfinska partiet og Folkpartiet til et nytt stort høyreparti: Nationella samlingspartiet. Republikanerne i disse tre partiene dannet som en motvekt det nye Nationella framstegspartiet.

## Referanser
Liberala folkpartiet

**Liberala folkpartiet** (*[[finsk]]: Liberaalinen kansanpuolue*) var et politisk parti i Finland. Partiet ble etablert i 1965 ved at de to partiene  *Finska Folkpartiet* (Suomen Kansanpuolue) og *De Frisinnades Förbund* (Vapaamielisten Liitto; begge etablert 1951) slo seg sammen. Begge partiene ble i sin tid opprettet av tidligere medlemmer av Kansallinen Edistyspuolue.

I 1966 fikk partiet ni mandater i Riksdagen med 6,5% av stemmene. I perioden 1982 -1985 var partiet tilknyttet Senterpartiet med navnet i behold som en egen medlemsorganisasjon, og falt samtidig ut av Riksdagen. Partinavnet ble strøket fra partiregisteret i 1999. I 2000 ble det gjort et forsøk på gjenopprettelse under navnet **Liberalerna** (*finsk: Liberaalit*) og på nytt i 2002 under navnet *Liberalit r.p.*. Den endelige nedleggelsen kom i 2011.

## Referanser


## Eksterne lenker
*
Radio 3,16

**Radio 3,16** er en radiokanal som markedsfører seg selv som Norges Kristne Radiokanal. Kanalen sender på DAB i store deler av Norge, og har også webradio med egen app. Første sending var 19. april 2017, men radioen har røtter til tidligere **Radio Filadelfia** i Kristiansand som ble etablert i 1988. 

Redaktør er Wiggo Skagestad, og daglig leder er Margrethe Tveit.

I 2020 ble **Ettermiddag** som sendes mellom 15 og 17 på hverdager med programlederne Gunnhild Aksnes Kristiansen og Martin Engamo nominert til årets sendeflate i Prix Radio.

## Referanser


## Eksterne lenker
* 
* 
*  filakrs.no
*  idag.no
Rusty trombone

**Rusty trombone** er en seksuell aktivitet.

Den blir utført ved at partneren setter sine lepper ved mannens anus og utfører anilingus mens han/hun holder hendene sine på mannens penis, og onanerer ham som om han/hun spiller på en trombone.

## Kilder
* Tate, Jordan. (9. januar 2007) The Contemporary Dictionary of Sexual Euphemisms. St. Martin's Press ISBN 0312362986
Solbergfeltet

**Solbergfeltet** er et helleristningsfelt i Skjeberg i Sarpsborg kommune. Det består av to mindre felt som ligger nær opptil hverandre og som viser skipsfigurer, vogner, solhjul, pluss to figur som må forestille et tre, noe som er meget uvanlig.

Solbergfeltet ligger like øst for E6 i Skjeberg, og er et av de 13 stoppene innlemmet i Oldtidsruta, som inneholder kulturminner i Fredrikstad, Sarpsborg og Halden.

## Se også
* Helleristningene i Østfold

## Eksterne lenker
* 
*
*
Datong

**Datong** kan være:

*Byprefekturet Datong i provinsen Shanxi i Folkerepublikken Kina
*Bydistriktet Datong byprefekturet Huainan i provinsen Anhui i Kina
*Bydistriktet Datong byprefekturet Daqing i provinsen Heilongjiang i Kina
*Fylket Datong i byprefekturet Datong i provinsen Shanxi i Kina
*Det autonome fylke Datong i byprefekturet Xining i provinsen Qinghai i Kina

*Det kinesiske filosofiske utopiske begrep datong, eller *Stor enhet*.
Pamir (elv)

**Pamir** er ei elv i Tadsjikistan og Afghanistan. Den er den høyre tilløpselva til elva Pjandzj. Pamir utgjør den nordlige grensen til Wakhan-korridoren i Afghanistan. 

Elva har sitt utspring i Pamir-fjellene i provinsen Kuhistoni Badakhshon lengst øst i Tadsjikistan. Den begynner fra Zorkulsjøen på 4130&nbsp;moh, og renner derfra mot vest, og senere sørvest. Ved landsbyen *Langar*, på 2799&nbsp;moh, sørøst for den 6726 meter høye Pik Karl Marx, løper den sammen med elva Wakhan, og danner elva Pjandzj. Pamir-elva danner grensen mellom Tadsjikistan og Afghanistan over hele sin lengde. 

## Eksterne lenker
* 
* Kart over regionen Gorno-Badakhsjan i Tadsjikistan
Newman’s Own

**Newman’s Own** er et amerikansk næringsmiddelselskap grunnlagt i 1982 av skuespilleren Paul Newman og forfatteren A.E. Hotchner. Selskapet arbeider for profitt, og Newman (død 2008) mottok hele overskuddet. Newman donerte deretter 100 prosent av overskuddet, etter skatt, til veldedige formål.

## Referanser


## Eksterne lenker
* Newman’s Own
Sid Meier’s Railroads!

***Sid Meier's Railroads!*** er et strategispill utviklet av Sid Meier, og er oppfølgeren til Railroad Tycoon 3. Sid Meier skapte det opprinnelige Railroad Tycoon, mens påfølgende versjoner ble utviklet av PopTop Software. Etter en tur til Miniatur Wunderland i Hamburg i Tyskland, ble han inspirert til å omskape sitt opprinnelige verk.

## Oversikt
*Railroads!* er helt 3-dimensjonalt og terrenget er også mer komprimert i dette spillet; det er få områder hvor det er mulig å lage én lang, rett toglinje, det vil si at ting, som fjell, elver og fjorder spiller en mye viktigere rolle.

Spillet er også svært fokusert på økonomi, spillere må bygge og holde oppe hele industriene ved å bruke jernbanene de utvikler. Spillet endrer seg fra tidligere utgaver av *Railroad Tycoon* inkludert et system hvor ny teknologi først blir auksjonert bort til spilleren som gir høyest bud. Dette gir spilleren en tiårs eksklusiv bruk av denne teknologien.
Liknende, hele industrier går også til auksjon. Å legge jernbaner er automatisert og mye lettere enn andre utgaver av *Railroad Tycoon*. Når jernbanene blir kombinert med mer "komprimert" terreng, vil det være mulig å legge mer taktiske linjer for å sperre for og frustrere motstandere.

Spiller har også "head-to-head" over lokalt datanett (LAN) eller over internett, med opptil fire spillere per runde, med enten menneskelig eller Kunstig intelligens.
## Referanser


## Eksterne lenker
*
Irene Rene Monrad

**Irene René Monrad** (født 3. juli 1962)  er en norsk samtidskunstner fra Krokevåg utenfor Tvedestrand. 

Deltatt på Sørlandsutstillingen i 2004. Nominert til Tvedestrand kommunes kulturpris i 2004. Monrad er kjent for sine treskulpturer med et sterkt erotisk tilsnitt.

## Referanser
Frode Elsness

**Frode Elsness** (født 1973) er en norsk sjakkspiller som innehar tittelen internasjonal mester, og vant Norgesmesterskapet i 2008. Elsness representerer Moss SK. Elsness har spilt for Norge i tre sjakkolympiader i 1996, 2000 og 2004, i 2000 på andrebord, ellers som andrereserve. Utenom sjakk er Elsness utdannet lege.

I 2001 førte en hendelse i Gausdal Classics til at Elsness trakk seg fra turneringen; og Elsness var borte fra organisert sjakkliv frem til 2004. Den aktuelle hendelsen skjedde i 5. runde i partiet mot Kristian Trygstad der Elsness forsøkte å vinne et tårnsluttspill med merbonde. I teorien burde stillingen vært remis, men Trygstad var i kraftig tidsnød. Trygstad hadde bedt dommeren Hans Olav Lahlum om å erklære partiet remis, noe Elsness motsatte seg. Lahlum utsatte avgjørelsen og fulgte det videre partiforløpet. Da Trygstads tid tok slutt fikk han medhold i kravet. Elsness spilte 6. runde i turneringen også, men trakk seg i protest etter dette. Elsness kom tilbake til sjakken med en sterk fjerdeplass i 2004-utgaven av NM. I 2007 vant Elsness det åpne NM i hurtigsjakk.

Elsness' første norgesmesterskap og kongepokal kom i 2008. Han og Jon Ludvig Hammer delte førsteplassen etter hovedturneringen i Tønsberg 5.-13. juli. Stikkampen ble spilt i Moss 26.-27. september, og denne vant Elsness 1.5-0.5 etter å ha vunnet første parti med hvit og holdt remis i andre parti med svart.

Som tittelforsvarer gjorde Frode Elsness en sensasjonelt sterk start med fire strake seire i eliteklassen under Sjakk-NM i Bergen 2009, og beseiret både førsterangerte Jon Ludvig Hammer og andrerangerte Simen Agdestein. Etter en kampremis i femte runde mistet Elsness sin udelte ledelse da han i sjette runde tapte innbyrdes oppgjør mot stormester Kjetil A. Lie. Elsness slo imidlertid tilbake med seier i et langt parti mot norgesmesteren fra 2007, Espen Lie, i sjuende runde. Med 4.5/6 mot svært sterk motstand hadde han gode sjanser både til å forsvare sitt norgesmesterskap og til å ta sitt første napp i stormestertittelen. Muligheten for GM-napp forsvant imidlertid med et uventet tap mot den unge lagkameraten Espen Forså i åttende runde, og etter ytterligere en lang kampremis i siste runde manglet Elsness et halvt poeng på en ny omkamp om NM-tittelen. Eliteklassen i Sjakk-NM 2009 var imidlertid en av historiens sterkeste, og Elsness' andreplass med 6.0/9 og foran fem stormestre var dermed også et av hans sterkeste resultater noensinne. 

Frode Elsness har i flere sesonger vært førstebordsspiller for førstelaget til Moss SK, som vant eliteserien 2008-09.    

## Referanser


## Eksterne lenker
*
Spissfot

**Spissfot** (latin: *pes equinus*) er en kontraktur i ankelleddet. Oppstår ofte i forbindelse med langvarige sengeleie. Kjennetegnes ved at foten er låst, i samme stilling som hvis man står på tærne.
Velika Morava

**Velika Morava** («Store Morava», serbisk: Велика Морава – *Velika Morava*, i tysk språkområde også kalt *Große Morava*) er en sideelv til Donau langs høyre bredd og den dominerende elven i det østlige Serbia.

## Geografi
Morava oppstår ved sammenløpet av Zapadna Morava (Vest-Morava) og Južna Morava (Sør-Morava) ved Stalac sør for Varvarin. Etter 185 kilometer munner den ut i Donau øst for Smederevo. Den største byen ved bredden av Morava er Cuprija.

Morava løper på sin vei nordover gjennom et bredt og tett befolket område.  Før reguleringen, som begynte i 1966, besto elvens løp av en rekke elvesvinger og var derfor atskillig lengre enn i dag. De elvestrekninger som nå er avgrenset fra elven gjennom naturlige og kunstige landinnvinninger, kalles *moravišter.*

Minst tre tilførselselver til elven kalles Moravica (lille Morava). Den største av dem har også gitt navn til en serbisk kommune.

Den lengste sideelven til Morava er Jasenica (79 km). Andre sideelver er stort sett kortere enn 50 km. Sideelver fra høyre er: Jovanovačka reka, Crnica, Ravanica, Resava og Resavica (eller Resavčina). Fra venstre kommer det flere elver bl.a. Kalenićka reka, Lugomir, Belica River, Lepenica, Rača, og Jasenica.

## Skipstrafikk
Morava er ikke lenger brukbar for skipstrafikk. De tidligere planene for en slik utnyttelse er foreløpig lagt til side som følge av landets vanskelige økonomiske situasjon.

## Kultur
Morava blir som følge av sin kulturelle betydning beskrevet i en rekke sanger og dikt. Romerne kalte elven Margus. I Peter Handkes bok *Die morawische Nacht* (2008) spiller elven en viktig rolle.

## Elvesystemet Morava
Nedbørfeltet til Morava utgjør ca. to femdeler av Serbias territorium. 

Vest-Morava (serbiske Morava) som er den venstre kildeelven, er 308 kilometer lang og har et nedbørfelt på  km²

Sør-Morava (bulgarske Morava) som er den høyre kildeelven, har sin kilde i Makedonia er 295 kilometer lang og har et nedbørfelt på  km².

## Fotnoter



## Referanser


## Eksterne lenker
*
Marmorslottet i Rana

**Marmorslottet** er et område som ligger langs Glomåga i Glomdalen, lengst nordvest i Fisktjørna naturreservat i Rana kommune på Helgeland i Nordland. Området ligger cirka 45 minutter fra Mo i Rana.

For å komme dit fra Mo i Rana følger man E6 østover til Røssvoll. Deretter tar man av ved fylkesvei 7366 (Røvassdalsveien). Ved Sveinåga bru fortsetter Røvassdalsveien rett frem, mens fylkesvei 7370 (Langvassveien) går vestover til Langvatnet og Melfjordbotn. Et stykke lengre frem går *Svartisåga bru* til venstre og fortsetter gjennom *Bjynnvassdalen*. Også her fortsetter man rett frem, langs Svartisdalsveien (fylkesvei 7368).

Stedet er kjent for sin marmor, og vannet har gjennom tusenvis av år dannet flere huler, jettegryter og nydelige formasjoner i marmoren. Løse bergmasser som kalk, har gjennom tusenvis av år blitt vasket ut i elven. 

I 2021 forsvant trappa og taussikringen i nedfarten til marmorslottet. Årsaken var trolig isgang. Derfor er det svært krevende og farlig, spesielt ved vått underlag, å gå ned.

## Referanser
Tajmyrhalvøya

**Tajmyrhalvøya** (russisk: Полуостров Таймыр &ndash; Таймырский полуостров) er ei halvøy i Sibir. Den utgjør den aller nordligste delen av det asiatiske fastlandet. Den ligger  i Krasnojarsk kraj i Russland, og avgrenses av Jenisejbukta i vest, Karahavet i nord, Khatangabukta i sørøst og Laptevhavet i nordøst.

Landskapet på halvøya består hovedsakelig av arktisk tundra. Det høyeste punktet er Byrrangafjellene, som når opp til 1146&nbsp;meter over havet. Halvøya er svært spredt befoket. De opprinnelige innbyggerne var sibirske urfolk, som dolganer og nenetser. Lengst i nord på halvøya lever nganasanerne, som regnes som verdens nordligste folk. Russerne kom til området på 1500-tallet. De største byene er Dudinka og Norilsk.

Kystene rundt Tajmyrhalvøya er vanligvis tilfrosset mellom september og juni. Sommeren er kort, spesielt mot Laptevhavet i nordøst. Klimaet i de indre delene av halvøya er kontinentalt. Vintrene er harde, med hyppige snøstormer og ekstremt lave temperaturer.

## Eksterne lenker
* Fotos fra Tajmyrhalvøya
Beverley Cross

**Beverley Cross** (født 13. april 1931, død 20. mars 1998) var en britisk dramatiker. Han var gift med den engelske skuespilleren Maggie Smith, som han giftet seg med 23. august 1975 på Guilford Registry office. De var gift helt til 20. mars 1998, da han døde. De fikk ingen barn sammen.

## Referanser


## Eksterne lenker
*
Ole Einars Standplass

**Ole Einars Standplass** er en rasteplass som ligger på Simostranda i Modum kommune. Lørdag 13. september 2008 ble en statue av Ole Einar Bjørndalen avduket her med tusen mennesker til stede. Den står rett nedenfor barndomshjemmet til skiskytteren, ved Tingelstadbrua langs riksvei 287 på stedet benevnt som Sigdalsveien, hvor fylkesvei 151 på stedet benevnt som Åsterudveien og Kollerudveien møtes på riksveien.

Det er kunstneren Kirsten Kokkin som har laget statuen av Ole Einar Bjørndalen på oppdrag fra Modum kommune, som etter hans fire gull i Vinter-OL 2002 i Salt Lake City vedtok å få laget den. Statuen har kostet rundt  kroner.

## Eksterne lenker
*  Yngve Tørrestad: Ole Einar har avduket Ole Einar
Harm Ottenbros

**Harmin «Harm» Ottenbros** (født 27. juni 1943 i Alkmaar i Nederland, død 5. mai 2022) var en nederlandsk landeveissyklist som var aktiv fra 1967 til 1976. Han er best kjent for VM-gullet han vant i 1969, da han som en totalt ukjent rytter slo Julien Stevens i spurten med noen få centimetre.

## Referanser


## Eksterne lenker
*